《子宝东归以嘤其鸣矣求友声为韵作古诗七章宽予旅怀次其韵 其二》
宋代·孙应时

宇宙归一槩，时势相重轻。人心太行山，我道如砥平。

沈吟百年事，俛仰万古情。五穷未可送，鬼语方嚘嘤。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。